For nåværende blir Sojuz, Kosmos-3M, Rockot og Tsyklon skutt ut fra Plesetsk kosmodrom. De tunge rakettene Proton og Zenit kan bare skytes ut fra Baikonur. I mai 2007 ble en ny ICBM, kalt RS-24, testet og skutt ut fra Plesetsk, og den ses på som en erstatning for de aldrende RS-18 og RS-20 som utgjør ryggraden i Russlands missilstyrker. Dette er missilene som i vest er kjent som SS-19 Stilett og SS-18 Satan.